《由香关至玉虚观遂转登绝顶》
清代·朱彝尊

山行不辞劳，况非道路长。石门欹层阿，沙草敷阳冈。

仄径既窈窕，连峰复青苍。登高睐千里，矫首凌八荒。

飞鸟遗之音，埃风吹我裳。览彼《终南》诗，有纪亦有堂。

亭亭翠旗列，宛宛朱凤翔。忘忧岂在迩，为乐诚多方。

何当启阊阖，高举朝紫皇。

作者简介：朱彝尊(1629～1709)，清代诗人、词人、学者、藏书家。字锡鬯，号竹垞，又号驱芳，晚号小长芦钓鱼师，又号金风亭长。汉族，秀水（今浙江嘉兴市）人。康熙十八年（1679）举博学鸿词科，除检讨。二十二年（1683）入直南书房。曾参加纂修《明史》。博通经史，诗与王士祯称南北两大宗。作词风格清丽，为浙西词派的创始者，与陈维崧并称朱陈。精于金石文史，购藏古籍图书不遗余力，为清初著名藏书家之一。